b"\n_START_ARTICLE_\nCaseta Petita\n_START_SECTION_\nDescripci\xc3\xb3\n_START_PARAGRAPH_\nEdifici civil. Masia d'estructura complexa, coberta a dues vessants i amb el carener perpendicular a la fa\xc3\xa7ana, situada a llevant. Consta de planta baixa i un pis. A la part dreta de la fa\xc3\xa7ana sobresurt un cos formant L amb un portal d'arc rebaixat a la planta i diverses finestres. El portal principal, en el sector m\xc3\xa9s reculat, \xc3\xa9s de forma rectangular de pedra, situat a l'angle Sud-est. La fa\xc3\xa7ana sud presenta un esglaonament, amb dos portals i dues finestres a la planta baixa, uns porxos sostinguts per pilars (pallissa) i dues finestres. La fa\xc3\xa7ana oest presenta tamb\xc3\xa9 un esglaonament i petites espieres. La part nord es troba adossada al terrapl\xc3\xa8 de la carretera i presenta tres finestretes al primer pis. La casa est\xc3\xa0 deshabitada, per\xc3\xb2 s'utilitza per a funcions agr\xc3\xadcoles.\n_START_SECTION_\nHist\xc3\xb2ria\n_START_PARAGRAPH_\nMasia situada a peu de la carretera de Vic a Sant Hilari, prop del l\xc3\xadmit del terme de Vilanova de Sau, en el collet de Collsesplanes, a 1000 m d'altitud._NEWLINE_Malgrat que no tenim cap data constructiva, \xc3\xa9s possible que sigui de l'\xc3\xa8poca d'expansi\xc3\xb3 demogr\xc3\xa0fica del municipi, entre els segles XVII i XVIII."